钦定古今图书集成/明伦汇编/氏族典/第380卷 > 《凌迪知万姓统谱》 > 士庆
## 钦定古今图书集成/明伦汇编/氏族典/第380卷 > 《凌迪知万姓统谱》 > 士庆

按《尚友录》：庆，楚大夫。初，共王莅政，荒于声色，将二年，
未出令。士庆谏曰：“隐有大鸟来止南山之阳，三年不
蜚不鸣，何也？”王曰：“不蜚以长羽翼，不鸣以观群臣之
慝。”士庆曰：“所愿闻已。”王悦，授之相中。庶子跪而泣曰：
“‘臣尚衣冠三十年矣，王赐士庆而不赐臣，何也’？王曰：
‘子与寡人言，内不及国，外不及诸侯，可富不可贵也于是出其宝玉而赐之，曰：“忠信者，士之行；言语者，士
之路也。”